Letov Š.50

**Letov Š.50** je posledný predvojnový typ továrne Letov. Lietadlo sa predstavilo na verejnosti ako maketa na národnej leteckej výstave roku 1937. Zalietaný bolo o rok neskôr. Po okupácii Československa ho Nemci zabavili a odovzdali luftwaffe. Lietadlo bolo vystavené na medzinárodnej leteckej výstave v Bruseli v roku 1939 v nemeckej expozícii ako výrobok takzvaného protektorátu.  

## Vývoj
V januári 1936 Ministerstvo národnej obrany v programe na modernizáciu československého letectva rozoslaného leteckým továrňam počítalo s trojmiestnym denným a nočným pozorovacím lietadlom (tzv. typ III). Továreň Letov na túto požiadavku odpovedala 28. septembra 1936 projektom dvojmotorového celokovového samonosného dolnoplošníka s pevným podvozkom. Na jar 1937 vznikla maketa trupu a centroplánu s motorovými gondolami v skutočnej veľkosti. Vznikla aj maketa pre Národnú leteckú výstavu konanú v júni 1937.

Objednávka MNO na výrobu prototypu prišla až v čase, keď sa na ňom pracovalo, 17. januára 1938. Zároveň bol objednaný drak pre pevnostné skúšky. Pôvodne sa počítalo so za lietaním Š.50.1 v marci 1938, avšak pre technické ťažkosti k nemu došlo až 30. septembra 1938. Ihneď sa začalo s továrenskými skúškami a od 5. októbra sa do testov zapojili aj piloti VTLÚ . Na základe výsledkov skúšok dochádzalo k úpravám prototypu, tie sa predovšetkým týkali vyváženia chvostových plôch, krytov motorov, skúšali sa rôzne vrtule atď.

Napriek tomu bolo zrejmé, že po Mníchove československá armáda bude mať iné priority a so začatím sériovej výroby sa už nepočítalo. Dňa 23. februára 1939 bol Š.50 medzi typmi predvedenými bulharskej delegácii. Po okupácii si ho 23. marca 1939 prezrel generál Ernst Udet . Od 8. do 23. júla 1939 bol ako protektorátny výrobok vystavovaný na II. Medzinárodnom aerosalóne v Bruseli s imatrikuláciou D-OPCO. Potom bol krátko skúšaný v  Rechline; poškodený sa vrátil do Letňan, kde bol rozobraný a zošrotovaný.

## Technický popis
[náhľad|262x262bod|[Česko-Slovensko|Československé prieskumné bombardovacie lietadlo Letov Š-50.]]Letov Š.50, dvojmotorový samonosný stredoplošník pre trojčlennú posádku. Kovová kostra krídla a pevných aj pohyblivých chvostových plôch bola potiahnutá duralom. Trup bol z duralovej škrupiny. Kapotované hviezdicové motory poháňali kovové dvojlisté vrtule. Podvozok bol pevný a hlavné podvozkové nohy boli kapotované. Výzbroj tvorili tri guľomety umiestnené pred pilotným priestorom, v streleckej veži a na spodku trupu. Lietadlo mohlo niesť až 600 kg bômb ak jeho výbave patrila kompletná fotografická výstroj. Prototyp bol vo farbe hliníka s modro lemovanými výsostnými znakmi na krídle a na zvislých chvostových plochách. 

## Špecifikácia

### Technické údaje

* **Osádka:** 3 (pilot, pozorovateľ/navigátor a strelec)

* **Rozpätie:** 17,30 m
* **Dĺžka:** 12,60 m
* **Výška:** 3,80 m
* **Nosná plocha:** 43,00 m²
* **Hmotnosť prázdneho stroja:** 2475 kg
* **Max. vzletová hmotnosť:** 5708 kg
* **Pohonná jednotka:** 2× hviezdicový motor Avia Rk-17 s výkonom 309 kW

### Výkony
* **Maximálna rýchlosť:** 305 km/h
* **Cestovná rýchlosť:** 260 km/h
* **Dostup:** 6200 m
* **Stúpavosť:** 5,2 m/s
* **Dolet:** 1300 km

### Výzbroj

* 1 × pevný guľomet vz. 30 kalibru 7,92 mm
* 2 × pohyblivý guľomet vz. 30 kalibru 7,92 mm
* 600 kg bômb

## Iné projekty

## Referencie



## Zdroj

Kategória:Česko-slovenské bombardovacie lietadlá
Kategória:Česko-slovenské prieskumné lietadlá
Kategória:Prototypy česko-slovenských lietadiel